Aakre Lasteaed-Algkool

Aakre Lasteaed-Algkool oli lasteaed-algkool Tartumaal Elva vallas Aakre külas endise Aakre mõisa peahoones. Kool suleti 1. septembril 2022.Aakre Lasteaed-Algkool. EHIS.

 Ajalugu 
Andmed haridustegevuse kohta Aakre külas pärinevad 1731. aastast.       

1920. aastal viidi endisesse Aakre mõisa peahoonesse üle mahapõlenud Põhu kool Aakre Põhu algkooli nime all. 1923. aastal oli kooli nimi juba Aakre 6-klassiline Algkool. 1934. aastal ehitati hoone Tartu linnaarhitekti Arnold Matteuse projekti järgi kooliks ümber. Selleks kasutas vallavalitsus riiklikku odavaprotsendilist laenu tähtajaga 40 aastat.      

1944. aastal nimetati kool ümber Aakre Mittetäielikuks Keskkooliks. 1962/1963. õppeaastal oli koolis ka 8. klass (õpilasi oli 220, mis oli suurim õpilaste arv). 1964. aastaks oli jäänud neli klassi ja kool nimetati ümber Aakre Algkooliks. 1969. aastast jäi kolm klassi. 1973. aastal kool suleti ja selle asemel tegutses Aakre mõisa peahoones mõnda aega Aakre Eriinternaatkool.

Pärast remonti avati mõisas 1988. aastal taas Aakre Lasteaed-Algkool. Kool suleti 1. septembril 2022. 

Vaata ka
Aakre Eriinternaatkool

Viited

Kategooria:Elva vald
Kategooria:Eesti endised koolid